Stesen MRT Sri Damansara Barat

Stesen MRT Sri Damansara Barat ialah stesen Transit Aliran Deras (MRT) bertingkat, di Bandar Sri Damansara, Selangor yang menjadi tempat perkhidmatan MRT Laluan Putrajaya (PYL). Stesen ini telah dibuka rasmi pada 16 Jun 2022 dibawah pembukaan Fasa 1 laluan tersebut. Ia terletak di antara Stesen MRT Damansara Damai dan Stesen MRT Sri Damansara Sentral serta mempunyai kod stesen iaitu PY06. Seperti kebanyakkan stesen MRT di Lembah Klang, stesen ini adalah bertingkat.

 Sejarah 

Pada 15 September 2016, MRT Corp telah mengumukan bahawa stesen Sri Damanasara West akan menjadi sebahagian daripada cadangan jajaran stesen Laluan Sungai Buloh-Serdang-Putrajaya (kini Laluan Putrajaya), melalui video yang ditayangkan secara rasmi di Youtube, bertajuk "MRT Sungai Buloh-Serdang-Putrajaya (SSP) Line Alignment Video". Kemudian, nama stesen telah diubah menjadi nama stesen sedia ada, iaitu Sri Damansara Barat. Stesen MRT Sri Damansara Barat terletak sektor utara landasan kereta api bertingkat Laluan Putrajaya. Kod awal untuk pembinaan struktur stesen ini ialah S06.

Stesen MRT Sri Damansara Barat adalah dibawah kontrak S201. Pembinaan struktur stesen termasuk aras legar, platform dan pintu stesen bagi kontrak S201 telah dianugerahkan kepada syarikat Sunway Construction Sdn Bhd, pada tahun 2017 dengan jumlah sebanyak RM213.3 juta. Kontrak S201 juga merangkumi pembinaan struktur stesen MRT Damansara Damai dan Sri Damansara Sentral (nama pembinaan: Sri Damansara East). Manakala, pembinaan jambatan landasan kereta api bertingkat, pula dibina di bawah kontrak V201 iaitu bermula di Stesen Sungai Buloh hingga Persiaran Dagang dengan melalui stesen ini. Kontrak itu telah dianugerahkan kepada syarikat sama, Sunway Construction pada tahun 2016.

Stesen MRT Sri Damansara Barat telah dibuka kepada awam dan memulakan operasinya pada 16 Jun 2022, bersama-sama stesen-stesen Laluan Putrajaya di bawah Fasa 1 bermula di stesen MRT Kwasa Damansara hingga stesen MRT Kampung Batu. Namun sebaliknya mengikut perancangan asal, stesen ini dan stesen di bawah Fasa 1 sepatutnya dibuka pada November 2021 tetapi ditangguhkan akibat pandemik COVID-19 yang masih melanda di negara Malaysia.

 Ciri-ciri stesen 
 Perkhidmatan 
Stesen MRT Sri Damansara Barat menyediakan perkhidmatan Laluan Putrajaya (PYL), dan terletak di antara stesen Damansara Damai dan Sri Damansara Sentral. Kod stesen yang rasmi bagi stesen ini ialah PY06. Stesen ini beroperasi pada jam 6.00 pagi (MST) setiap hari hingga 11:35 malam pada hari Isnin–Jumaat dan lebih awal 30 minit, 11:05 malam pada hari minggu dan cuti am. Kekerapan tren tiba di stesen ialah setiap 8–12 minit pada hari Isnin–Jumaat dan setiap 8 minit pada hari minggu dan cuti am.

 Lokasi 
Stesen ini terletak di Jalan Kuala Selangor (Jalan Persekutuan FT54), di Bandar Sri Damansara, zon utara Petaling Jaya, dalam negeri Selangor, Malaysia. Stesen MRT Sri Damansara Barat akan menghubungkan penduduk sekitar di Bandar Sri Damansara utara, Taman Perindustrian KIP, dan Taman Perindustrian Togo. Mercu tanda berhampiran dengan stesen MRT Sri Damansara Barat ialah 8trium @ Damansara, Sekolah Kebangsaan Bandar Baru Sri Damansara 2, Petronas Bandar Sri Damansara, Shell Persiaran Industri, Pangsapuri Sri Cempaka, Pangsapuri Sri Menanti, Sekolah Sri Bestari, Menara Biomed, Menara Sri Damansara, Menara Damansara Condo, Sri Damansara Driving Range, dan Surau Al-Azhar Pangsapuri Sri Cempaka.

 Pelan stesen 

 L2  PY Arah Selatan →      PY Arah Utara ←     L1Aras legarGAras tanah
Stesen ini adalah stesen bertingkat dan mempunyai satu platform tengah di atas ruang legar untuk perkhidmatan Laluan Putrajaya. Terdapat dua platform menuju ke terminus laluan; Platform 1 ke Putrajaya Sentral manakala Platform 2 pula menuju ke Kwasa Damansara.

 Infrastruktur stesen
Berdasarkan Peta Transit Berintergerasi Lembah Klang yang diterbitkan oleh Rapid KL, Stesen MRT Sri Damansara Barat dilengkapi dengan kemudahan kawasan meletakkan kenderaan berbayar. Terdapat 400 petak meletakkan kenderaan dibina di atas tanah. Walaupun begitu, mengikut perancangan asal, stesen MRT Sri Damansara Barat sepatutnya mempunyai 600 buah petak kawasan meletakkan kenderaan, 400 petak di tenggara stesen dan sisanya lagi 200 petak di barat daya stesen, dipisahkan oleh sebatang jalan raya, Jalan Persiaran Cempaka. Namun, cadangan untuk membina 200 petak lagi di barat daya stesen telah ditangguhkan oleh Kerajaan Malaysia.

Stesen MRT Sri Damansara Barat dilengkapi dengan kemudahan bagi orang kurang upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, tulisan braille di butang lif dan kaunter rendah untuk pengguna kerusi roda. Selain itu, tandas awam, surau lelaki dan perempuan, pusat perkhidmatan pelanggan, eskalator, tangga turut disediakan bagi memenuhi keperluan dan keselesaan pengguna. Untuk pembelian tiket, pengguna boleh membelinya melalui mesin tiket layan diri. Stesen ini juga dilengkapi dengan perkhidmatan bas pengantara di pintu A.

 Pintu stesen 
 Pintu Destinasi GambarAJalan Cempaka SD 12/5   20px|alt=Hentian untuk kenderaan peribadi, e-panggilan dan teksi Hentian sebelah untuk bas, teksi, e-panggilan serta kenderaan peribadi, Hab Bas MRT Sri Damansara Barat (T106), 8trium @ Damansara, Menara Biomed, Petronas Bandar Sri Damansara, Amanah Ikhtiar Malaysia150pxBPersiaran Industri  20px|alt=Hentian untuk kenderaan peribadi, e-panggilan dan teksi Hentian sebelah untuk teksi, e-panggilan serta kenderaan peribadi, Taman Perindustrian KIP, Taman Perindustrian Togo, Shell Persiaran Industri150pxCSusur Jalan Cempaka SD 12/5 20px|alt=Hentian untuk kenderaan peribadi, e-panggilan dan teksi Hentian sebelah untuk teksi, e-panggilan serta kenderaan peribadi, SK Bandar Baru Sri Damansara 2, Pangsapuri Sri Cempaka, Pangsapuri Sri Meranti, Jalan Kuala Selangor, Persiaran Cempaka  Kunci  Ditangguhkan 
Stesen MRT Sri Damansara Barat mempunyai tiga pintu masuk dan keluar stesen, yang dikelaskan mengikut abjad iaitu A, B, dan C. Hanya dua pintu sahaja yang dibina dan beroperasi iaitu Pintu A, dan B. Lokasi pintu stesen MRT Sri Damansara Barat terletak di aras jalan stesen, di Jalan Cemapaka SD 12/5, Bandar Sri Damansara. Pintu A menempatkan perhentian/hab bas pengantara MRT. Laluan bas yang berkhidmat di pintu A ialah T106, yang dikendalikan oleh Rapid KL, menuju ke Bandar Sri Damansara. Pintu B pula terletak di Persiaran Industri di Taman Perindustrian KIP. Manakala, pintu C stesen merupakan hentian untuk teksi dan perkhidmatan e-panggilan di susur Jalan Cemoaka SD 12/5. Namun ,pintu C ditangguhkan pembinaannya oleh Kerajaan Malaysia. Hampir kesemua pintu stesen adalah mesra pengguna OKU.

 Perkhidmatan bas 
 Laluan Koridor PengendaliTerminal Perhentian Kekerapan Ruj.  T106 Koridor Jalan Ipoh Rapid KL MRT Sri Damansara Barat Pintu A ↺ Bandar Sri Damansara 17 buah 30 minit

 Rujukan 

Kategori:Laluan Putrajaya
Kategori:Stesen RapidKL
Kategori:Stesen kereta api dibuka pada 2022